അട്ടപ്പാടിയില് വനംവകുപ്പ് ജീവനക്കാര്ക്ക് വിതരണം ചെയ്യുന്നത് ശുചീകരിക്കാത്ത വെള്ളമെന്ന് പരാതി അഗളി: അട്ടപ്പാടിയില് വനംവകുപ്പുകാര്ക്ക് കുടിക്കാന് ലഭിക്കുന്നത് ശുചീകരിക്കാത്ത കലക്കവെള്ളമെന്ന് പരാതി. അട്ടപ്പാടി അഗളി ഫോറസ്റ്റ് റേഞ്ച് പരിധിയിലുള്ള മരപ്പാലം, നെല്ലിപ്പതി ഒൗട്ട് പോസ്റ്റുകളിലും ഷോളയൂര് ഫോറെസ്റ്റ് സ്റ്റേഷനിലും ജീവനക്കാര്ക്കാണ് കുടിക്കാന് പുഴയിലെയും തോടുകളിലെയും കലക്കവെള്ളം ലഭിക്കുന്നത്. ശിരുവാണി പുഴയിലെ വെള്ളം നേരിട്ട് പന്പ് ചെയ്തു ടാങ്കില് എത്തിച്ചാണ് ഇവിടത്തെ കുടിവെള്ള വിതരണം. ഒൗട്ട് പോസ്റ്റിന് മുകളിലുള്ള ജനവാസ കേന്ദ്രത്തിലും മുത്തികുളം വന മേഖലയിലും തുടര്ച്ചയായി പെയ്യുന്ന മഴയില് മിക്ക ദിവസങ്ങളിലും കലങ്ങി മറിഞ്ഞ വെള്ളമാണ് പുഴയിലൊഴുകുന്നത്. ഈ വെള്ളം ശുചീകരണ പ്രവര്ത്തനങ്ങള് ഒന്നുമില്ലാതെ പുഴയില് നിന്ന് നേരിട്ടു പന്പുചെയ്താണ് ജീവനക്കാര് ഉപയോഗിക്കുന്നത്. നെല്ലിപ്പതി ഒൗട്ട് പോസ്റ്റില് എട്ടുപേര് അടങ്ങിയ ആര്ആര്ടി സംഘവും ഏഴ് ഫോറസ്റ്റ് ജീവനക്കാരുമുണ്ട്.The post അട്ടപ്പാടിയില് വനംവകുപ്പ് ജീവനക്കാര്ക്ക് വിതരണം ചെയ്യുന്നത് ശുചീകരിക്കാത്ത വെള്ളമെന്ന് പരാതി first appeared on MalayalamExpressOnline.